**ČETRTEK, 7. maj 2020**

Dragi 7. a,

najprej − prosim, bodite pozorni, da v seznamu za naše spraševanje gledate slj (!) Nisem izpisovala ven samo našega spraševanja, ampak sem skopirala celo tabelo.

Danes pa se bomo vrnili nazaj na Kozlovsko sodbo v Višnjo Goro. Današnjo uro boste sami poskušali napisati humoresko.

Ponovimo, kaj je značilno za humoresko. Najbolj je pomembno, da humoreska s svojo šaljivostjo ter smešenjem oseb in dogodkov vzbuja smeh pri bralcih.

**Smešnost** lahko dosežemo s/z:

* ***samimi junaki*** (videz, značaj, obnašanje),
* ***dogodki*** (položaji, v katerih so se junaki znašli),
* ***besedami*** (smešni izrazi, besedne zveze, stavki ...).

Humoresko napišite v zvezek (pribl. 1 stran, lahko malo več ali manj), jo fotografirajte in mi jo pošljite.

Tu prilagam še seznam del, ki poleg jezika, slovnice (!) pridejo v poštev za ustno spraševanje. Samo bistvene značilnosti! Ne bom natančno spraševala vsebine, ampak bolj na primer pri pripovednih besedilih, v katero zvrst sodi in bistvene značilnosti (npr. Martin Krpan je pripovedka, kaj je značilno zanjo? ali Pegam in Lambergar je ljudska. Kaj je značilno za ljudsko slovstvo?) Pri pesmicah pa bodite pozorni predvsem na obliko in pesniška sredstva. Poglejte si dobro zapise v zvezek!

Prežihov Voranc: Potolčeni kramoh

Josip Jurčič: Kozlovska sodba v Višnji Gori

Fran Saleški Finžgar: Moja mladost in moj oče

Saša Vegri; Gregor, Takrat

Ivan Minatti: V mladih brezah tiha pomlad

Tone Pavček; Tolovaj iz Ajdovske jame

Miroslav Antić; Koder plavih las

Tone Pavček: Pesem

Ljudska; Pegam in Lambergar

Levstik; Martin Krpan

Ljudska: Gor čez Izaro

Naslednji teden začnem s spraševanjem. Link za zoom meeting vam bom posredovala kakšen dan prej. Spodaj imate seznam spraševanj. Glejte datum pri slovenskem jeziku! Pozdravček od učiteljice.





